Divendres inaugurem el pessebre monumental de Josep Mir al Museu de la Mediterrània :: Torroella de Montgrí - l'Estartit Documento sin título
Divendres inaugurem el pessebre monumental de Josep Mir al Museu de la Mediterrània
dc 22 novembre de 2017 a les 01:40:24 [Informació Municipal: Notícies] 160 lectures
(22.11.17) El Museu de la Mediterrània inaugura divendres 24 de novembre a les 19 h, el pessebre monumental de Josep Mirdins, una activitat i...
(22.11.17) El Museu de la Mediterrània inaugura divendres 24 de novembre a les 19 h, el pessebre monumental de Josep Mirdins, una activitat inclosa el marc de la Fira de Sant Andreu. Es tracta d'un pessebre gegantí que s’anticipa a les festes de Nadal i que recrea el paisatge del territori més proper, el Baix Ter, el Montgrí i les illes Medes. És possible gràcies a la iniciativa de Josep Mir, un pagès de Torroella, que cada any realitza un gran esforç per sorprendre’ns amb un pessebre diferent i original. Amb la seva sensibilitat i destresa pel que fa al disseny i elaboració del pessebre cada any fa les delícies de grans i petits. L’any passat fou visitat per prop de 10.000 persones.
Enguany serà el novè any que es munta un pessebre monumental al Museu de la Mediterrània amb l’escenari inconfusible del territori del Baix Ter amb el Montgrí de fons, de la mà de l’amic Josep Mir. Aquest és un pessebre amb unes dimensions espectaculars. Ocupa més de 23 metres quadrats, està format per una estructura de tres tones i mitja de troncs, roques i sorra, i està poblat per unes 300 figures. Es comença a treballar a finals d’octubre i aquest any hi ha treballat un equip de sis persones capitanejades per Josep Mir.
Enguany el pessebre i com ja és habitual, tindrà algunes sorpreses i novetats destacables. A nivell del paisatge del Baix Ter que reprodueix el Pessebre de Josep Mir, s’hi incorporen les inconfusibles Illes Medes amb un mar de sorra. El Pessebre tindrà un cicle d’il·luminació (dia / nit) amb efectes de so i llum. Hi haurà poblacions amb il•luminació i també s’hi incorporaran sons i músiques del dia a dia com les campanes de la plaça de la vila. Tots aquest enginys i la seva funcionalitat són fruit de col•laboració desinteressada de l’associació Robotec.
El Pessebre té premi!
Properament s’anunciarà el concurs entorn el pessebre de Josep Mir. Com cada any, hi haurà un concurs per edats, que es basarà en l’observació i resposta d’algunes qüestions entorn el pessebre. Un concurs que té nombrós seguiment per part del públic familiar que el visita.
Per altra banda, és demana que els visitants, que siguin usuaris de Instragram, comparteixin les seves fotografies del pessebre amb el hastag #pessebremuseu i citant el @museumediterrania
http://www.torroella-estartit.cat/index.php?option=com_content&task=view&id=4929&Itemid=215